אלן ווד

**אלן ויליאם ווד** (שם מלא באנגלית: **Allen William Wood**; נולד ב-26 באוקטובר 1942) הוא פילוסוף אמריקאי המתמחה בהגותו של עמנואל קאנט ובהוגי האידיאליזם הגרמני, ועוסק רבות בסוגיות של אתיקה ובפילוסופיה פוליטית וחברתית. ווד הוא פרופסור לפילוסופיה בקתדרה על שם רות נורמן הולס באוניברסיטת אינדיאנה, פרופסור אמריטוס באוניברסיטת סטנפורד, והחזיק במשרות הוראה באוניברסיטאות רבות, בארצות הברית ובאירופה. בנוסף לממוחיות שלו בהגות גרמנית, ווד ידוע גם כמבקר חריף של פילוסופיה אתית הנשענת על ניסויי מחשבה של בעיות הקרונית.

## חיים וקריירה
ווד נולד בעיר סיאטל שבמדינת וושינגטון. הוא החזיק במשרות של מרצה באוניברסיטת קורנל, אוניברסיטת ייל, אוניברסיטת סטנפורד, שם הוא כיום פרופסור אמריטוס, ומרצה באינדיאנה אוניברסיטה מאז 2008.

בנוסף, הוא שימש מרצה אורח באוניברסיטת מישיגן, אוניברסיטת קליפורניה בסן דייגו ובאוניברסיטת אוקספורד, שם היה פרופסור אורח ב-2005, ובאוניברסיטאות נוספות באירופה, בהן האוניברסיטה החופשית של ברלין.

## עבודה פילוסופית
ווד כתב רבות על נושאים רבים בפילוסופיה מוסרית וחברתית, ופרסומים שחיבר כוללים: *דת המוסר של קאנט* (*Kant's Moral Religion*) ב-1970, *התאולוגיה הרציונלית של קאנט* (*Kant's Rational Theology*) ב-1978, *קארל מרקס* (*Karl Marx*) ב-1981, *המחשבה האתית של הגל* (*Hegel's Ethical Thought*) ב-1990, *המחשבה האתית של קאנט* (*Kant's Ethical Thought*) ב-1999, *חובות מטרידות* (*Unsettling Obligations*) ב-2002, *קאנט* (*Kant*) ב-2004 (שתורגם לעברית ברסלינג ב-2006), *אתיקה קנטיאנית* (*Kantian Ethics*) ב-2007 *וההתפתחות החופשית של כל אחד: מחקרים בחופש, זכות ואתיקה בפילוסופיה גרמנית קלאסית* (*The Free Development of Each: Studies in Freedom, Right and Ethics in Classical German Philosophy*) ב-2014. הוא המשיך את סדרת "המחשבה האתית של X" עם ספרו *המחשבה האתית של פיכטה* (*Fichte's Ethical Thought*) ב-2016, ובכך הגשים את שאפיפתו, שאחרי שכתב ספר על המחשבה האתית של הגל וספר על המחשבה האתית של קאנט, יכתוב על פיכטה.

יחד עם פול גייר (Paul Guyer), ווד הוא העורך הכללי של מהדורת קיימברידג' של כתבי קאנט בתרגום לאנגלית, לאחר שתרם לה שישה כרכים.

### אתיקה קנטיאנית
ווד הוא חוקר מוביל בפילוסופיית המוסר של קאנט. הוא פעל רבות לתיקון מה שהוא רואה כהשקפות מקובלות מוטעות של פילוסופיית המוסר של קאנט, ולהבהרת המטרות והמבנה הנכונים של תיאוריה מוסרית והדרך שבה תיאוריות מוסריות מתייחסות להכרעות מוסריות רגילות. הוא טען ש ג'ון רולס ואונורה אוניל (Onora O'Neill) גרמו לאנשים להתייחס יותר ברצינות לתיאוריה האתית הקאנטיאנית. ווד מציע שרבות מהבעיות ביחס לאתיקה קנטיאנית משותפות לכל התיאוריות האתיות, וכי בהקשר לבעיות הנוגעות לרצון החופשי לשום תיאוריה יריבה אין פתרון מספק.

ווד תרגום מחדש לאנגלית את *[[הנחת יסוד למטפיזיקה של המידות]]* של קאנט. זהו הטקסט היחיד של קאנט שהוא מלמד בקורס כללי על תיאוריה אתית. הוא העיד על עצמו כי "בחמישים הפעמים הראשונות שקראתי את 'הנחות היסוד' לא הבנתי אותו כלל, אך הפנמתי הרבה מהטעויות הנפוצות, כי קל לבצע אותן והן קודשו על ידי אחרים בדורות של קריאה שגויה".

### תיאוריות אתיות אחרות
בהתכתבות עם הפילוסופית הישראלית מיכל סגל שהתפרסמה בכתב העת "דחק", ווד התייחס להערכתו הרבה להגותם של הגל ומרקס, והוסיף כי:

אף על פי שווד הציג עמדה ביקורתית כלפי גישות של מוסריות תועלתני ותוצאתני, הוא לא נמנע מלעסוק בהגותם של נציגי מסורת אלו. כמו כן, ווד ציין כי הוא והפילוסוף שלי קגן תמיד היו "עמיתים ידודתיים מאוד בייל". הוא טען כי אתיקה עכשווית של סגולות טובות "הוסיפה עוד פרספקטיבה בעלת ערך", ותייחס זאת ל"מאמר מתלהם למדי" של ג.א.מ. אנסקום "Modern Moral Philosophy" (פילוסופיה מוסרית מודרנית*)*.

ווד העלה ספקות לגבי הסברה שאינטואיציות מוסריות יכולות להוות מקור אמין באפיסטמולוגיה מוסרית, והעלה התנגדויות מיוחדות לשימוש ניסוי המחשבה של "בעיית הקרונית" בתיאוריה האתית. ביקורת זו נקשרת גם לביקורתו כלפי פסיכולוגים של המוסר דוגמת ג'ונתן היידט המסתמכים על בעיית הקרונית.

ווד הציע כי כל התיאוריות האתיות אינן ודאות, מפוקפקות ואינן מתאימות לאמונה מוצדקת, מה שמרמז שעקרונות היסוד לאתיקה (כגון אלה שפותח על ידי קאנט) נשארים שימושיים מכיוון שהם מאפשרים לאנשים עם נקודות מבט שונות כדי למסגר את טיעוניהם באופן משכנע. הוא הציע שלערכים אתיים בסיסיים, כמו שגשוג אנושי וכבוד האדם, יש תפקיד כדי לסייע לאנשים לחשוב טוב יותר על "המצבים הבעייתיים להחריד העומדים בפנינו".

בנאום המרכזי שלו בפני בית הספר למשפטים באוניברסיטת קייפטאון ב-2007, השווה ווד ממלכת התכליות של קאנט לאידיאל האפריקאי של אובונטו, והציע שאף על פי ששני הרעיונות לא היו זהים, הם מייצגים במידה רבה את אותה תגובה ל מצב האנושי, כפי שבא לידי ביטוי בתנאים תרבותיים והיסטוריים שונים.

## ביבליוגרפיה נבחרת
### בעברית
* אלן ווד, **עמנואל קאנט**, תרגום: דבי אילון, עריכה מדעית: ד"ר פיני איפרגן, הוצאת רסלינג, 2006
* "אלן ווד" מתוך "סימפוזיון: מסביב למשולש – הגל, נצרות והגות עכשווית. מומחי הגל משיבים למיכל סגל". **[[דחק - כתב עת לספרות טובה]]**, כרך ז', 2016. עמ' 556–687

### באנגלית
#### ספרים

* *Kant's Moral Religion*, Ithaca, NY: Cornell University Press, 1970.
* *Kant's Rational Theology*, Ithaca, NY: Cornell University Press, 1978.
* *Karl Marx*, London: Routledge and Kegan Paul, 1981.
* *Hegel's Ethical Thought*, Cambridge: Cambridge University Press, 1990.
* *Kant's Ethical Thought*, Cambridge: Cambridge University Press, 1999.
* *Unsettling Obligations: Essays on Reason, Reality and the Ethics of Belief*, Stanford, CA: CSLI Publications, 2002.
* *Immanuel Kant: Grundlegung zur Metaphysik der Sitten: Ein einführender Kommentar* (with Dieter Schönecker), Paderborn, Germany: Schöningh-Verlag (UTB Wissenschaft), 2002
* *Kant (Blackwell Great Minds)*, Hoboken, NJ: Wiley Blackwell, 2004
* *Karl Marx (expanded second edition)*, London: Taylor and Francis, 2004.
* *Kantian Ethics*, Cambridge: Cambridge University Press, 2007.
* *The Free Development of Each: Studies in Freedom, Right and Ethics in Classical German Philosophy*, Oxford: Oxford University Press, 2014.
* *Kant's Groundwork for the Metaphysics of Morals: A Commentary* (with Dieter Schönecker), Cambridge, MA: Harvard University Press, 2014.
* *Fichte's Ethical Thought*, Cambridge: Cambridge University Press, 2016.


#### בעריכתו

* *Self and Nature in Kant's Philosophy*, Ithaca, NY: Cornell University Press, 1984
* Hegel, G.W.F. *Elements of the Philosophy of Right*, ed. Allen W. Wood, trans. H.B. Nisbet, Cambridge: Cambridge University Press, 1991
* Kant, Immanuel. *Groundwork for the metaphysics of morals*, trans. Allen W. Wood, with essays by J.B. Schneewind (1930-), et al. New Haven: Yale University Press, 2002.
* Fichte, Johann Gottlieb, *Attempt at a Critique of All Revelation*, ed. Allen W. Wood, trans. Garrett Green, Cambridge: Cambridge University Press, 2010
* *Cambridge History of Philosophy in the Nineteenth Century (1790-1870)* (with Songsuk Susan Hahn), Cambridge: Cambridge University Press, 2012
* *Cambridge Edition of Kant's Writings in English Translation*, eds. Robert B. Louden, Allen W. Wood, Robert R. Clewis, G. Felicitas Munzel, 2013


#### מאמרים

* 


## קישורים חיצוניים
* 

## הערות שוליים

קטגוריה:חברי האקדמיה האמריקאית לאמנויות ולמדעים
קטגוריה:פילוסופים אמריקאים
קטגוריה:בעלי תואר דוקטור מאוניברסיטת ייל
קטגוריה:בוגרי מכללת ריד
קטגוריה:סגל אוניברסיטת אינדיאנה
קטגוריה:אמריקאים שנולדו ב-1942